# Moros i Cristians d'Alacant

Les festes de Moros i Cristians d'Alacant (Alacant, País Valencià) són una festa popular que inclou la representació de la lluita entre dos bàndols, musulmà i cristià, i que se celebren en cinc barris de la ciutat.
El dia 6 de desembre, amb motiu de la festivitat del patró d'Alacant, sant Nicolau, es realitza una desfilada conjunta pel centre de la ciutat.

## Barris que celebren Moros i Cristians
### Moros i Cristians de Sant Blai

Són els de més solera de la ciutat, es realitzen al barri de Sant Blai, i daten de 1943, encara que no va ser fins al març de l'any 1948 quan José Pascual Pérez, “El Fusteret”, va escriure per al seu barri les ambaixades de moros i cristians, les quals van ser estrenades el mes de juny. Compta amb onze comparses de moros i onze de cristians que celebren les festes la segona setmana de juny en honor de sant Blai.

### Moros i Cristians d'Altossano

El barri d'Altossano celebra les seues festes de Moros i Cristians des de 1952 en honor de la seua Patrona, l'Mare de Déu de l'Assumpció, en la segona setmana d'agost. Actualment, l'Associació de Comparses de Moros i Cristians d'Altossano està integrada per dotze comparses, sis cristianes (Contrabandistes, Corsaris, Croats, Masers, Pirates i Zíngars) i sis mores (Abenserraigs, Berbers del Desert, Els Pacos, Moros del Cordó, Tuaregs i Xeics).

### Moros i Cristians del Palamó

El barri del Palamó celebra festes de Moros i Cristians des de 1976, cada mes de març, en honor del seu patró Sant Josep. Compta amb catorze comparses, set comparses mores (Ximos, Palamoners, Tuareg, Negres papús, Iemenites, Moros vells i Abbàssides) i set comparses cristianes (Arpes, Pescadors i llauradors, Cavallers templers, Sant Jordi, Falcons reials, Contrabandistes i Corsaris del Palamó).

### Moros i Cristians del Barri Miguel Hernández

El barri Miguel Hernández, situat al sector sud de Benalua, celebra Moros i Cristians des de 1978 en la tercera setmana d'agost. Compta amb dotze comparses, sis mores i sis cristianes.

### Moros i Cristians del Rebolledo

La pedania alacantina del Rebolledo celebra Moros i Cristians en honor de la Mare de Déu del Carme des de 1992, a mitjan mes de juliol.

## Referències

* ↑ «Desfile de Moros y Cristianos en Alicante. Fiestas de San Nicolás de Bari» (en castellà), 03-11-2017. [Consulta: 14 juny 2020].
* ↑ «Historia de las Embajadas de San Blas | Moros y Cristianos San Blas – Alicante». www.mycsanblasalicante.es. [Consulta: 11 desembre 2016].
* ↑ «Moros i Cristians Sant Blai» (en castellà). Costa Blanca. [Consulta: 14 juny 2020].
* ↑ INFORMACION. «En recuerdo de los que fundaron los Moros y Cristianos - Informacion.es». www.diarioinformacion.com. [Consulta: 11 desembre 2016].
* ↑ «Los Moros y Cristianos de Altozano se celebrarán del 10 al 18 d'agost». Información.
* ↑ «Historia». www.villafranqueza.com. Arxivat de l'original el 2020-08-07. [Consulta: 11 desembre 2016].
* ↑ «Las 13 comparsas del barrio de Villafranqueza-El Palamó presentan a sus abanderadas, capitanes y cargos oficiales» (en castellà). [Consulta: 14 juny 2020].
* ↑ «La Kasba del barrio de José Antonio se viste de fiesta para celebrar sus Moros y Cristianos. lasprovincias.es». www.lasprovincias.es. [Consulta: 11 desembre 2016].
* ↑ INFORMACION. «El barrio José Antonio celebra su Entrada con la crisis de fondo - Informacion.es». www.diarioinformacion.com. [Consulta: 11 desembre 2016].
* ↑ INFORMACION. «Los Moros y Cristianos de El Rebolledo cumplen 20 años - Informacion.es». www.diarioinformacion.com. [Consulta: 11 desembre 2016].